Auda! Norges «forsvarssjef» skadet før Tyskland-møtet
– Det skjedde under oppvarmingen til treningen i dag. Det er en liten kjenning i kneet, så hun tok ingen sjanser, sier Hergeirsson til pressen etter at den timelange økten var ferdig. Kommentar: Slik kan Norges gullvei bli i VM – Hun tok det rolig på treningen nå, så da fikk de andre jobbet litt ekstra. Mari er bra i flyten, og jeg håper ikke dette betyr noe særlig for hennes del. Hvis det er noe hun kjenner i kneet, så må hun jo undersøke det, sier Hergeirsson.Hvis Molid ikke blir klar til kveldens kamp, så er det veldig dårlige nyheter for Norge. Hun har vært god i forsvaret så langt, og Larvik-spilleren er naturlig nok en meget viktig brikke for Hergeirsson. Molid gleder seg over VM-formen: – Jeg har slitt med selvtilliten – Hvordan blir hun fulgt opp nå? – Det medisinske apparatet tar seg av henne, men jeg vet ikke nå om hun kan brukes mot Tyskland eller ikke, sier Hergerisson. – Hvis hun er borte, så må de andre stå frem og trå til, legger islendingen til. Det blir ganske sikkert Pernille Wibe som tar jobben i forsvaret dersom Molid ikke blir klar. Kneskader er for øvrig noe Molid har tunge erfaringer med fra tidligere i karrieren. Hun gikk glipp av EM i fjor på grunn av en korsbåndskade. TV 2-ekspert Randi Gustad omtaler usikkerheten rundt Molid som «bekyrmringsfull». – De har fått muligheten til å spille inn det midtforsvaret i fem kamper nå. Hun har fått selvtillit, gått foran i forsvaret og vist vei. Hun har svart da det ble etterlyst en forsvarssjef. Men vi har Veronica Kristiansen og Pernielle Wibe som har løst det godt i perioder når de har kommet inn, sier Gustad til VG.Norge er store favoritter mot Tyskland uansett om Molid spiller eller ikke, og med seier blir det etter all sannsynlighet kvartfinale mot Montenegro på onsdag. – Skal du studere Tyskland mer i dag, eller er dere ferdig med det? – Nå har vi sett oss firkantet på Tyskland og er ferdige med det. Nå handler det mest om oss selv. Det er slik vi jobber, og vi fikk drillet litt forskjellig på treningen her, sier Hergeirsson.
Landslagstrener Thorir Hergeirsson (51) vet ikke om han kan bruke Mari Molid (25) i åttedelsfinalen mot Tyskland i kveld. En av Norges beste så langt i VM sliter med en kneskade.